mk ru ru pl en ru uk bg ru ru ru bg mk en bg bg en en mk bg ru mk mk bg bg mhr mk bg bg uk bg bg bg bg bg bg bg bg en en ba en bg en en en bg en en en bg en en en bg en en en en fa en en en en de en bg de en en pl
place for food photography, recipes and travel
По света и у нас
Много добра моя приятелка наскоро роди син. Миналата седмица Радослав направи 40 дена. Да им е жив и здрав! По традиция освен ходенето на църква, вкъщи се канят гости, приятелки на майката. Настъпи какофония от бурни посрещания, възгласи и разговори. Петнадесетте гостенки нападнахме беззащитното, нищо не разбиращо бебе. Потискахме, помачкахме и буквално го задушихме от гугукане и прехласвания. След лиричното отклонение се заехме с това, за което бяхме дошли. Оставихме бебето на мира и нападнахме отрупаната с всевъзможни лакомства маса. Домашно приготвени: орехчета, меденки, руло, курабии, бонбони и тортата. Имаше и домашно приготвена питка, която разчупихме над главата на майката и бебето за здраве.
Аз приготвих торта Египет, която от бързане не успях да снимам и тези хубави топящи се в устата меденки. Направих ги 2 дена преди събитието и не съжалих, защото когато престоят са още по-вкусни.
1 суп лъж. канела
180 гр. млечен шоколад
120 гр. орехови ядки
*продуктите са за около 60 броя меденки. Ако смятате, че ще са много просто съкратете продукти на две.
1. В купа се смесват захарта и меда. Разбъркват се добре. Добавя се по малко олиото и се разбърква докато сместа стане хомогенна. Отделно се разбиват яйцата. Добавят се към медената смес, заедно с бакпулвера и канелата.
2. По малко се добавя от брашното, като след всяко добавяне сместа се разбърква добре. Накрая се замесва меко тесто върху набрашнена повърхност, докато стане гладко и еластично.
3. Тестото се разделя на две топки. Всяка топка се разточва с точилка върху набрашнена повърхност, на не много дебел слой. Изрязват се форми.
4. Меденките се подреждат в тава върху хартия за печене. Пекат се на 180°C, около 8-10 минути или докато придобият кафеникав цвят. Оставят се да се охладят, преди да се украсят.
5. Шоколадът за украсата се разтопява на водна баня. Орехите се смилат ситно.
6. Меденките се намазват от едната половина с шоколад и се поръсват с орехи, така че да се полепят по шоколада.
October 23, 2012 at 08:22
Тази снимка с крачетата е най-сладка! Браво!
October 23, 2012 at 11:25
страхотен повод и сладур 🙂 а рецептата ти ми напомни за тази на баба ми, която всяка коледа изваждаме от старата тетрадка, на която едвам отлепваме страниците :)) наистина колкото повече престоят, толкова по-вълшебни стават!
October 23, 2012 at 13:54
Ще се радвам, ако споделиш рецептата. Другият път може да опитам да я приготвя за разнообразие 🙂
October 23, 2012 at 11:50
Детският свят е вълшебен, а точно това вълшебство, нежност, крехкост и топлина се долавят от страхотните ти фотоси, Ради! Меденките са направо фантазия! :))
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.